Obama soqchilik tartibini buzib, Oq uydan qahva ichishga chiqdi

AQSh preizdenti Barak Obama Oq uydagi o‘z qarorgohi yaqinida joylashgan qahvaxonaga piyoda jo‘nab, qat’iy soqchilik protokolini buzdi, deya xabar berdi “RIA Novosti”.

Obama va uning ma’muriyati rahbari Denis Makdonou Oq uy darvozasidan chiqib Pensilvaniya-avenyu bo‘ylab yaqindagi Starbucks qahvaxonasiga yo‘l olgan. Taxminan 8 daqiqadan so‘ng Obama qo‘lida bitta karton stakan, Makdonou esa ikkita shunday stakan bilan qahvaxonadan chiqib kelgan. Ularning har ikkalasi ham 30 darajali haroratda issiq ichimlik tanlagan, biroq ular aynan nima ichgani noma’lum.
Qahvaxonaga ketish yo‘lida Obama yo‘lovchilar bilan qo‘l berib ko‘rishdi. Uni qurollangan soqchilar kuzatib borishdi.